Netflix ราชันย์แห่งแพลตฟอร์มสตรีมมิง
3 พฤศจิกายน 2564

Netflix ราชันย์แห่งแพลตฟอร์มสตรีมมิง
“Green Light or Red Light” ยิง!!! คงไม่อาจปฏิเสธได้ว่า Squid Game ซีรีส์เรื่องดังจากแดนกิมจิจะสามารถกวาดสายตาผู้ชมไปได้อย่างล้นหลาม โดยทุบสถิติยอดรับชมแซงหน้าแชมป์เก่าอย่าง “Bridgerton” ไปเป็นที่เรียบร้อยแล้ว นับเป็นการก้าวที่สำคัญอีกก้าวของ Netflix ที่ขยายการลงทุนมาในดินแดนแห่งซีรีส์และภาพยนตร์อย่างเกาหลีใต้ และยังได้สร้างกระแสจาก Squid Game (นอกจากนี้ยังมี Hometown Cha-cha-cha ที่เป็นอีกหนึ่งรายการยอดฮิตในขณะนี้) ที่ดึงดูดสายตาจากผู้ชมทั่วทุกมุมโลก
ที่ผ่านมาสมรภูมิแห่งศึกชิงสายตา (ธุรกิจที่ต้องการแย่งชิงเวลาจากผู้ใช้งาน) ได้เปลี่ยนแปลงไป ปัจจุบันคนส่วนใหญ่ให้เวลากับการรอคอยดูรายการโทรทัศน์ การออกไปดูหนังในโรงภาพยนต์น้อยลงมาก โดยเฉพาะช่วง Work From Home ธุรกิจ Streaming Platform อย่าง Netflix, Disney+, YouTube, Facebook live, Amazon Prime, iQIYI (platform ชื่อดังของจีน) และ Tiktok เป็นต้น ได้แย่งชิงเวลาการรับชมของผู้คนออกจากสื่อบันเทิงรูปแบบเดิม ซึ่งแม้ว่าในอนาคตจะมีการเปิดเมือง แต่พฤติกรรมผู้บริโภคส่วนใหญ่ก็ได้เปลี่ยนไปแล้วเช่นกัน
Netflix (NFLX US) ถือเป็นผู้ให้บริการออนไลน์ผ่าน Streaming รายใหญ่ของโลก ก่อตั้งโดย Reed Hastings และ Marc Randolph ในปี 1997 ปัจจุบันมีมูลค่าตลาด (Market Cap) 305.77 พันล้านดอลลาร์สหรัฐฯ เป็นหนึ่งในบริษัทเทคโนโลยียักษ์ใหญ่ในกลุ่ม FANGMAN (Facebook (FB US), Apple (AAPL US), Netflix (NFLX US), Google (GOOGL US), Microsoft (MSFT US), Amazon (AMZN US), Nvidia (NVDA US)) ที่ให้บริการและผลิตเนื้อหา Content ภาพยนตร์หรือรายการผ่านการเล่าเรื่อง (Story-Telling) ที่น่าติดตาม และดึงดูดผู้ชมให้รู้สึกร่วมไปกับรายการจนสามารถครองใจผู้ชมในวงกว้าง โดยผู้ชมสามารถรับชมเนื้อหา Content ของ Netflix ได้ทุกที่ผ่านทั้ง TV, Desktop, Mobile รวมถึง Tablet ที่ผ่านมาการนำเสนอ
ซีรีส์อย่าง Squid Game นอกจากจะสามารถเพิ่มยอด Subscriber ให้แก่ Netflix ผ่านยอด Download Application Netfliex เพื่อรับชม Content เพิ่มขึ้นทั่วโลก (ณ ปัจจุบัน Netflix มียอด Subscriber อยู่ที่ 214 ล้านราย เป็นอันดับ 1 ในอุตสาหกรรม Streaming VDO) Squid Game สร้างรายได้ให้ Netflix ประมาณ 30,000 ล้านบาท หลังถ่ายทอดภายใน 1 เดือน นอกจากนี้ยังสามารถต่อยอดความสำเร็จด้วยการผลิตสินค้าและของที่ระลึกจากซีรีย์และภาพยนต์ยอดฮิตเพื่อออกจำหน่ายให้แก่เหล่าแฟนคลับทั่วโลก โดยร่วมมือกับ Walmart บริษัทค้าปลีกรายใหญ่ของสหรัฐอเมริกาเพื่อก่อตั้ง ‘Netflix Hub’ เพื่อเป็นแหล่งจำหน่ายสินค้าของที่ระลึกและสร้างประสบการณ์ที่ดีให้แก่ผู้รับชม โดยคาดว่าการพัฒนาเนื้อหา Content ให้น่าติดตามอย่างสม่ำเสมอ รวมถึงการร่วมทุนกับ Partners รายใหญ่ในอุตสาหกรรมต่างๆ จะสามารถทำให้ Netflix สามารถต่อยอดการเติบโตของบริษัทได้ในระยะยาว
ประเด็นที่ต้องจับตามอง
การแข่งขันศึกชิงสายตาจากคู่แข่ง Streaming VDO ต่างๆ ในตลาดไม่ว่าจะเป็น HBO, Amazon Prime, Disney Plus เป็นต้น ที่ปัจจุบันแต่ละค่ายต่างสรรหารายการต่างๆ มาเพื่อแย่งชิงผู้รับชมในทุกช่วงเวลา นอกจากนี้ยังมีคู่แข่งทางอ้อมอื่นๆ เช่น Comcast (CMCSA US) เจ้าของเคเบิลทีวียักษ์ใหญ่ในอเมริกา ทั้ง NBC Universal และ Sky และ Roku (ROKU US) เจ้าของอุปกรณ์เชื่อมต่ออินเตอร์เน็ตกับ platform ต่างๆ ที่มีการผลิต content ออกมาให้แก่ผู้ใช้บริการ (เป็นหนึ่งในบริษัทที่ ARK Innovation ETF, Vanguard และ Fidelity ลงทุน)
Content is king ศึกชิงสายตานี้ อาวุธสำคัญคือเนื้อหา Content ที่เป็นจุดสร้างรายได้และต่อยอดธุรกิจ รวมถึงฐานแฟนคลับในอนาคต ซึ่งหาก Netflix ยังสามารถผลิตรายการออกมาแย่งชิงเวลาจากสื่ออื่นๆได้ จะสามารถสนับสนุนโอกาสเติบโตของธุรกิจในระยะยาวได้เช่นกัน
การปรับตัวหากมีการพัฒนาเทคโนโลยีใหม่ๆ หรือ Technology Disruption ที่เข้ามาทดแทนสื่อบันเทิงรูปแบบเดิม เช่น กระแส Metaverse เทคโนโลยีโลกเสมือนที่อาจเข้ามาแย่งชิงเวลาของผู้ใช้งานในหลาย platform
Investor Tip:
Netflix–บริษัท Video Streaming ยักษ์ใหญ่ของโลกที่มีทั้งภาพยนตร์ ซีรีย์ และรายการโทรทัศน์ ซึ่งที่ผ่านมาจำนวนสมาชิกของ Netflix เติบโตขึ้นอย่างมาก จาก 22 ล้านรายในปี 2554 เป็น 214 ล้านรายในปัจจุบัน การเติบโตอย่างแข็งแกร่งของ Netflix เกิดขึ้นจากการเปลี่ยนรูปแบบธุรกิจจากผู้รวบรวมรายการภาพยนต์ ไปเป็นผู้ผลิตคอนเทนท์รายใหญ่ที่เป็นลิขสิทธิ์ของตนเอง โดย Netflix จดทะเบียนซื้อขายในตลาดหลักทรัพย์ NASDAQ ประเทศสหรัฐฯ ซึ่งใช้ Ticker Code ในการซื้อขายว่า NFLX US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE, CFRA Research, Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp